Diphilus Sinopeus
Vide etiam paginam discretivam: Diphilus. Diphilus Sinopeus (Δίφιλος ὁ Σινωπεύς; Sinope natus anno incognito; Smyrnae mortuus sed Athenis sepelitus) floruit Athenis ab anno 318 a.C.n. ut poëta Comoediae Novae. Hetaeram Gnathaenam amavit. Diphilus ter Lenaeis vicit, primo anno 318. Nulla fabula eius hodie servatur, sed habemus multa fragmenta ab aliis scriptoribus citata. Nonnullae fabulae Diphili a comoedis Romanis translatae sunt: Clerumeni in Casinam Plauti, Onagus in Asinariam, quandam aliam in Rudentem; Synapothnescontium etiam Plautus partim in Commorientes vertit, partim Terentius in Adelphos.